กฎสำนักนายกรัฐมนตรีฉบับที่ ๙๓(พ.ศ. ๒๕๕๓)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘[๑] อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิกความในข้อ ๔แห่งกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๙๒ (พ.ศ. ๒๕๔๖) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ และให้ใช้ความต่อไปนี้แทนข้อ ๔ หมวก มี ๓ แบบ คือ(๑)หมวกทรงหม้อตาลสีกากี มีเครื่องประกอบ ดังต่อไปนี้(ก)กะบัง ทำด้วยหนังหรือวัตถุเทียมหนังสีดำสำหรับข้าราชการตำแหน่งประเภททั่วไประดับอาวุโส ข้าราชการตำแหน่งประเภทวิชาการระดับชำนาญการข้าราชการตำแหน่งประเภทวิชาการระดับชำนาญการพิเศษและข้าราชการตำแหน่งประเภทอำนวยการระดับต้นที่ขอบโค้งของกะบังทั้งด้านบนซ้ายและด้านบนขวาปักด้วยดิ้นทองหรือวัตถุเทียมดิ้นทอง เป็นรูปช่อชัยพฤกษ์ ด้านละ ๑ ช่อโดยปักหรือทำมาบรรจบกันที่ตรงกึ่งกลางของกะบัง สำหรับข้าราชการตำแหน่งประเภททั่วไประดับทักษะพิเศษข้าราชการตำแหน่งประเภทวิชาการระดับเชี่ยวชาญข้าราชการตำแหน่งประเภทวิชาการระดับทรงคุณวุฒิข้าราชการตำแหน่งประเภทอำนวยการระดับสูง และข้าราชการตำแหน่งประเภทบริหารที่ขอบโค้งของกะบังทั้งด้านบนซ้ายและด้านบนขวา ปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ด้านละ ๒ ช่อ โดยปักหรือทำมาบรรจบกันที่ตรงกึ่งกลางของกะบัง(ข)สายรัดคาง กว้าง ๑.๓ เซนติเมตร สำหรับข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงาน และข้าราชการตำแหน่งประเภทวิชาการระดับปฏิบัติการทำด้วยหนังหรือวัตถุเทียมหนังสีดำสำหรับข้าราชการตำแหน่งประเภททั่วไประดับอาวุโสขึ้นไปข้าราชการตำแหน่งประเภทวิชาการระดับชำนาญการขึ้นไป ข้าราชการตำแหน่งประเภทอำนวยการและข้าราชการตำแหน่งประเภทบริหาร ทำด้วยดิ้นทองหรือวัตถุเทียมดิ้นทองปลายสายมีดุมโลหะสีทองตราครุฑพ่าห์ขนาดเล็กติดอยู่ที่ริมขอบหมวกข้างละ ๑ ดุม(ค)ผ้าพันหมวก ทำด้วยผ้าหรือสักหลาดสีดำ กว้าง ๔ เซนติเมตรและมีผ้าหรือสักหลาดสีเลือดหมู กว้าง ๐.๕ เซนติเมตร คาดตรงกึ่งกลางของผ้าพันหมวก(ง)ตราหน้าหมวก เป็นตราครุฑพ่าห์ในบัวกระหนกสำหรับข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงานและข้าราชการตำแหน่งประเภทวิชาการระดับปฏิบัติการ ทำด้วยโลหะสีทอง สูง ๖.๕เซนติเมตร สำหรับข้าราชการตำแหน่งประเภททั่วไประดับอาวุโสขึ้นไป ข้าราชการตำแหน่งประเภทวิชาการระดับชำนาญการขึ้นไปข้าราชการตำแหน่งประเภทอำนวยการ และข้าราชการตำแหน่งประเภทบริหาร ทำด้วยผ้าปักด้วยดิ้นทองหรือวัตถุเทียมดิ้นทอง บนหมอนสักหลาดสีดำ สูง ๖ เซนติเมตร(๒)หมวกแก๊ปทรงอ่อน มี ๒ สี คือ(ก)หมวกแก๊ปทรงอ่อนสีกากี ทำด้วยผ้า ตอนหน้ามีกะบังสีเดียวกับหมวกมีตราหน้าหมวกเป็นตราครุฑพ่าห์ในบัวกระหนก ทำด้วยผ้า สูง ๔.๕ เซนติเมตรสำหรับข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงานและข้าราชการตำแหน่งประเภทวิชาการระดับปฏิบัติการ ปักด้วยไหมสีดำ สำหรับข้าราชการตำแหน่งประเภททั่วไประดับอาวุโสขึ้นไปข้าราชการตำแหน่งประเภทวิชาการระดับชำนาญการขึ้นไป ข้าราชการตำแหน่งประเภทอำนวยการ และข้าราชการตำแหน่งประเภทบริหารปักด้วยไหมหรือดิ้นสีทอง(ข)หมวกแก๊ปทรงอ่อนสีดำ ทำด้วยผ้า ตอนหน้ามีกะบังสีเดียวกับหมวกมีตราหน้าหมวก เป็นตราครุฑพ่าห์ในบัวกระหนกทำด้วยผ้า สูง ๔.๕ เซนติเมตร สำหรับข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงานและข้าราชการตำแหน่งประเภทวิชาการระดับปฏิบัติการ ปักด้วยไหมสีทองสำหรับข้าราชการตำแหน่งประเภททั่วไประดับอาวุโสขึ้นไป ข้าราชการตำแหน่งประเภทวิชาการระดับชำนาญการขึ้นไปข้าราชการตำแหน่งประเภทอำนวยการและข้าราชการตำแหน่งประเภทบริหารปักด้วยไหมหรือดิ้นสีทอง(๓)สำหรับข้าราชการที่ผ่านการอบรมหลักสูตรการปราบจลาจลในกรณีที่ต้องปฏิบัติหน้าที่ป้องกันหรือระงับเหตุร้าย มีสิทธิใช้หมวกนิรภัยสีเหลืองทองหน้าหมวกติดตราครุฑพ่าห์ในบัวกระหนกทำด้วยโลหะสีทองข้อ ๒ ให้ยกเลิกความในข้อ ๗แห่งกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๙๒ (พ.ศ. ๒๕๔๖)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๗ เข็มขัด มี ๒ แบบ คือ(๑)เข็มขัดหนังสีดำ กว้าง ๔ เซนติเมตร หัวเข็มขัดทำด้วยโลหะสีทอง รูปสี่เหลี่ยมผืนผ้าทางตั้งมุมมนกว้าง ๔.๕ เซนติเมตร ยาว ๕.๕ เซนติเมตร มีเข็มสำหรับสอดรู ๒ เข็ม(๒)เข็มขัดด้ายถักสีดำ กว้าง ๓ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว ๕ เซนติเมตรมีรูปครุฑดุนนูนอยู่กึ่งกลางหัวเข็มขัด ไม่มีเข็มสำหรับสอดรู ปลายสายเข็มขัดตัดตรงและหุ้มด้วยโลหะสีทองกว้าง ๑ เซนติเมตร ใช้กับเครื่องแบบปกติสีกากีและเครื่องแบบปฏิบัติการสีกากีสำหรับข้าราชการตำแหน่งประเภททั่วไประดับอาวุโสขึ้นไปข้าราชการตำแหน่งประเภทวิชาการระดับชำนาญการขึ้นไป ข้าราชการตำแหน่งประเภทอำนวยการและข้าราชการตำแหน่งประเภทบริหารข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงานและข้าราชการตำแหน่งประเภทวิชาการระดับปฏิบัติการที่ปฏิบัติหน้าที่ควบคุมผู้ต้องขังหรืออยู่ยามรักษาการณ์อาจใช้เข็มขัดสนามด้ายถักสีดำ กว้าง ๕ เซนติเมตร คาดทับเข็มขัดหนังสีดำอีกชั้นหนึ่งได้ข้อ ๓ ให้ยกเลิกความในข้อ ๑๑แห่งกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๑๑ หมวก เป็นหมวกทรงกลมพับปีกสีกากีมีเครื่องประกอบ ดังต่อไปนี้(๑)กะบัง ทำด้วยผ้า สำหรับข้าราชการตำแหน่งประเภททั่วไประดับอาวุโสขึ้นไปข้าราชการตำแหน่งประเภทวิชาการระดับชำนาญการขึ้นไป ข้าราชการตำแหน่งประเภทอำนวยการและข้าราชการตำแหน่งประเภทบริหาร ที่ขอบโค้งของกะบังทั้งด้านบนซ้ายและด้านบนขวาปักด้วยดิ้นทองหรือวัตถุเทียมดิ้นทอง เป็นรูปช่อชัยพฤกษ์สำหรับข้าราชการตำแหน่งประเภททั่วไประดับอาวุโสข้าราชการตำแหน่งประเภทวิชาการระดับชำนาญการข้าราชการตำแหน่งประเภทวิชาการระดับชำนาญการพิเศษและข้าราชการตำแหน่งประเภทอำนวยการระดับต้น ด้านละ ๑ ช่อ และข้าราชการตำแหน่งประเภททั่วไประดับทักษะพิเศษข้าราชการตำแหน่งประเภทวิชาการระดับเชี่ยวชาญข้าราชการตำแหน่งประเภทวิชาการระดับทรงคุณวุฒิ ข้าราชการตำแหน่งประเภทอำนวยการระดับสูง และข้าราชการตำแหน่งประเภทบริหารด้านละ ๒ ช่อ โดยปักหรือทำมาบรรจบกันที่ตรงกึ่งกลางของกะบัง(๒)ตราหน้าหมวก เป็นตราครุฑพ่าห์ในบัวกระหนกสำหรับข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงานและข้าราชการตำแหน่งประเภทวิชาการระดับปฏิบัติการ ทำด้วยโลหะสีทอง สูง ๔.๕เซนติเมตร สำหรับข้าราชการตำแหน่งประเภททั่วไประดับอาวุโสขึ้นไปข้าราชการตำแหน่งประเภทวิชาการระดับชำนาญการขึ้นไป ข้าราชการตำแหน่งประเภทอำนวยการและข้าราชการตำแหน่งประเภทบริหาร ปักด้วยดิ้นทองหรือวัตถุเทียมดิ้นทอง(๓)สายรัดคาง ทำด้วยหนังหรือวัตถุเทียมหนังสีดำ กว้าง ๑ เซนติเมตร ปลายสายมีดุมโลหะสีทองตราครุฑพ่าห์ขนาดเล็กติดอยู่ที่ริมขอบหมวกข้างละ ๑ ดุม สำหรับข้าราชการตำแหน่งประเภททั่วไประดับอาวุโสขึ้นไปข้าราชการตำแหน่งประเภทวิชาการระดับชำนาญการขึ้นไป ข้าราชการตำแหน่งประเภทอำนวยการและข้าราชการตำแหน่งประเภทบริหาร สายรัดคางทำด้วยดิ้นทองหรือวัตถุเทียมดิ้นทอง(๔)ผ้าพันหมวก ทำด้วยผ้าหรือสักหลาดสีดำ กว้าง ๓ เซนติเมตรและมีผ้าหรือสักหลาดสีเลือดหมู กว้าง ๐.๕ เซนติเมตร คาดตรงกึ่งกลางของผ้าพันหมวกข้อ ๔ ให้ยกเลิกความในข้อ ๑๔แห่งกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๙๒ (พ.ศ. ๒๕๔๖)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๑๔ เข็มขัด มี ๓ แบบ คือ(๑)เข็มขัดหนังสีดำ มีลักษณะเช่นเดียวกับเข็มขัดของข้าราชการกรมราชทัณฑ์ชาย ใช้คาดทับขอบกระโปรงหรือกางเกงหรือคาดทับเสื้อ(๒)เข็มขัดด้ายถักสีดำมีลักษณะเช่นเดียวกับเข็มขัดด้ายถักสีดำของข้าราชการกรมราชทัณฑ์ชาย ใช้คาดทับกระโปรงหรือกางเกงหรือคาดทับเสื้อ สำหรับข้าราชการตำแหน่งประเภททั่วไประดับอาวุโสขึ้นไป ข้าราชการตำแหน่งประเภทวิชาการระดับชำนาญการขึ้นไปข้าราชการตำแหน่งประเภทอำนวยการ และข้าราชการตำแหน่งประเภทบริหาร(๓)เข็มขัดผ้าสีกากี สีเดียวกับสีเสื้อ กว้าง ๒.๕ เซนติเมตร หัวสี่เหลี่ยมหุ้มผ้าใช้คาดทับเสื้อคอพับปล่อยชายเสื้อสีกากีข้าราชการตำแหน่งประเภททั่วไประดับปฏิบัติงานข้าราชการตำแหน่งประเภททั่วไประดับชำนาญงานและข้าราชการตำแหน่งประเภทวิชาการระดับปฏิบัติการที่ปฏิบัติหน้าที่ควบคุมผู้ต้องขังหรืออยู่ยามรักษาการณ์อาจใช้เข็มขัดสนามด้ายถักสีดำ กว้าง ๕ เซนติเมตร คาดทับเข็มขัดหนังสีดำอีกชั้นหนึ่งได้ข้อ ๕ ให้ยกเลิกเครื่องหมายแสดงระดับ แถบหมอน ในข้อ ๑๗ แห่งกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ข้อ ๖ ให้ยกเลิกความในข้อ ๑๘แห่งกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘และให้ใช้ความต่อไปนี้แทนข้อ ๑๘การประดับเครื่องหมายแสดงระดับ ให้ปฏิบัติ ดังต่อไปนี้(๑)สำหรับข้าราชการตำแหน่งประเภทบริหารระดับสูง และข้าราชการตำแหน่งประเภทวิชาการระดับทรงคุณวุฒิประดับเครื่องหมายช่อชัยพฤกษ์ที่ริมอินทรธนูทางด้านไหล่ให้ปลายช่อโค้งขึ้นเหนือเครื่องหมายช่อชัยพฤกษ์ประดับเครื่องหมายดาว ๔ ดวงเรียงเป็นรูปสี่เหลี่ยมขนมเปียกปูน ให้มุมแหลมวางตามยาวตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาว(๒)สำหรับข้าราชการตำแหน่งประเภทบริหารระดับต้นข้าราชการตำแหน่งประเภทอำนวยการระดับสูงข้าราชการตำแหน่งประเภทวิชาการระดับเชี่ยวชาญและข้าราชการตำแหน่งประเภททั่วไประดับทักษะพิเศษประดับเครื่องหมายช่อชัยพฤกษ์ที่ริมอินทรธนูทางด้านไหล่ ให้ปลายช่อโค้งขึ้นเหนือเครื่องหมายช่อชัยพฤกษ์ประดับเครื่องหมายดาว ๓ ดวงเรียงเป็นรูปสามเหลี่ยมให้มุมแหลมวางลงล่างตามยาวตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาว(๓)สำหรับข้าราชการตำแหน่งประเภทวิชาการระดับชำนาญการพิเศษและข้าราชการตำแหน่งประเภทอำนวยการระดับต้นประดับเครื่องหมายช่อชัยพฤกษ์ที่ริมอินทรธนูทางด้านไหล่ ให้ปลายช่อโค้งขึ้นเหนือเครื่องหมายช่อชัยพฤกษ์ประดับเครื่องหมายดาว ๒ ดวงเรียงไปตามส่วนยาวตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาว(๔)สำหรับข้าราชการตำแหน่งประเภททั่วไประดับอาวุโสและข้าราชการตำแหน่งประเภทวิชาการระดับชำนาญการประดับเครื่องหมายช่อชัยพฤกษ์ที่ริมอินทรธนูทางด้านไหล่ ให้ปลายช่อโค้งขึ้น เหนือเครื่องหมายช่อชัยพฤกษ์ประดับเครื่องหมายดาว๑ ดวง ตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาว(๕)สำหรับข้าราชการตำแหน่งประเภททั่วไประดับชำนาญงาน ประดับเครื่องหมายดาว ๓ ดวงเรียงเป็นรูปสามเหลี่ยมให้มุมแหลมวางขึ้นบนตามยาวตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาว(๖)สำหรับข้าราชการตำแหน่งประเภทวิชาการระดับปฏิบัติการ ประดับเครื่องหมายดาว ๓ ดวงเริ่มต้นจากริมอินทรธนูทางด้านไหล่เรียงไปตามส่วนยาวตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาว(๗)สำหรับข้าราชการตำแหน่งประเภททั่วไประดับปฏิบัติงาน ประดับเครื่องหมายดาว ๒ ดวงเริ่มต้นจากริมอินทรธนูทางด้านไหล่เรียงไปตามส่วนยาวตรงกึ่งกลางด้านกว้างของอินทรธนูและประดับเครื่องหมายพระยมทรงสิงห์เหนือเครื่องหมายดาวให้ไว้ณ วันที่ ๘ มกราคม พ.ศ. ๒๕๕๓อภิสิทธิ์ เวชชาชีวะนายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือโดยที่พระราชบัญญัติระเบียบข้าราชการพลเรือน พ.ศ. ๒๕๕๑ได้กำหนดระบบจำแนกประเภทตำแหน่งข้าราชการพลเรือนสามัญขึ้นใหม่แทนระบบจำแนกประเภทตำแหน่งเดิมซึ่งส่งผลกระทบต่อเครื่องแบบพิเศษของข้าราชการกรมราชทัณฑ์โดยเฉพาะการประดับเครื่องหมายแสดงระดับกับอินทรธนูและการประดับเครื่องประกอบต่าง ๆ ที่ใช้กับเครื่องแบบของข้าราชการกรมราชทัณฑ์ตามกฎสำนักนายกรัฐมนตรี ฉบับที่ ๘๓ (พ.ศ. ๒๕๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๙๒ (พ.ศ. ๒๕๔๖)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘สมควรแก้ไขเพิ่มเติมประเภทตำแหน่ง และระดับตำแหน่งของข้าราชการกรมราชทัณฑ์และยกเลิกเครื่องหมายแสดงระดับซึ่งให้ติดที่อินทรธนูเครื่องหมายแถบหมอนเพื่อให้เหมาะสมและสอดคล้องกับประเภทตำแหน่งและระดับตำแหน่งของข้าราชการพลเรือนสามัญที่กำหนดขึ้นใหม่ จึงจำเป็นต้องออกกฎสำนักนายกรัฐมนตรีนี้ปริยานุช/จัดทำ๑๘ มกราคม ๒๕๕๓นันท์นภัสร์/ตรวจ๑๘ มกราคม ๒๕๕๓โชติกานต์/ปรับปรุง๑๘ กุมภาพันธ์๒๕๖๓อรญา/ตรวจ๔ พฤษภาคม ๒๕๖๓[๑] ราชกิจจานุเบกษาเล่ม ๑๒๗/ตอนที่ ๑ ก/หน้า ๓/๑๓ มกราคม ๒๕๕๓